UMOR

S-a născut în orașul Mărășești, pe 27 ianuarie 1942, în familia Ana și Dumitru Călugăru. Absolvă Facultatea de Filologie, al Universității din București, în anul 1966, iar mai apoi și pe cea de Ziaristică. Este timp de șase ani profesor pe la diverse școli din județul Călărași, după care este numit director adjunct al bibliotecii „Nicolae Labiș”, al Casei de Cultură a MAI(1972-1990). Mai apoi, devine director plin, până la pensionarea sa, în 2004. Este poet, prozator, eseist și epigramist, membru al Uniunii Scriitorilor din România(USR). Despre epigrame acesta crede că:„Cu umorul și cu hazul/treci necazului pârleazul/cum dincolo de pârleaz/stă la pândă alt necaz/ în loc de flit/ îi dai cu haz. Dar am prerorat destul, așa că vă invit la o plimbare spirituală, în compania umorului și a hazului…”.

Adecvare

Considerându-mă copil

Gestu-mi se-ncadrează-n stil

Și mai cred, că am dreptate

Să doresc ”Bomboane colorate”

Mult controversatului mareșal Ion

Ca om o fi avut și el păcate,

E un blestem, ce-l poartă lutul

Dar, și le-a spălat, pe toate

Ordonându-ne să trecem Prutul.

Perplexitate

Nimic în țara noastră nu se schimbă

Zise un cârcotaș, cu ascuțită limbă.

Ba, da dar o să rămâi perplex,

Schimbări avem … însă-s de sex

Critic bun

Un critic bun e dintre-acei

Ce posedă (mi s-a relatat),

Venin și miere, în condei…

Dar, folosite separat.

Un sfat util

Privit timpul prin lentilă,

Constați că trece, fără milă,

Să-l mai poti întârzia

Dă- i un vin… de Cricova

Puterea corupe

De vrei, să-l vezi, de ce-i în stare,

Dă-i omului puterea-n mână,

Și, o să constați, atunci, schimbarea-i

În mai puțin de o săptămână.

Statististica și viața cotidiană

Când mă opresc, mă uit la prețuri,

Îi înjur, mărunt, pe cei de vină

În timp ce, părul mi se face crețuri

Autoevaluarea

Ce am bun de la Dumnezeu.

Defectele, în schimb, mi le asum.

Cât timp, mă însoțesc, pe drum

Și nu le alung, de vină-s, eu.

Efectul de neconcordanță

Noi nu putem intra-n cadență,

Deci, nici vorbă de schimbare.

Cănd vom ajunge la cadență

Vom băga iar degetu-n mare

Închinări și… îngenuncheri

Pân-om fi independenți, mai va.

Acum, doar am schimbat patentul,

Mai ieri, ne închinam la Moscova

Azi, ne-ngenunchează … Occidentul

„Țară tristă plină de umor”

G. Bacovia G. Bacovia

Că ne e greu o știe numai El

Și cei slabi, ce se grăbesc și mor.

Nu descoperim lumea din tunel…

Destin de ”Țară plină de umor”.

Unor „sugative”

Toarnă-n pieptu-i de aramă

Cel mai de soi vin de cramă

Dar când vrea să se ridice

Mai degrabă, dă… să pice!

Poezia în tranziție

Adevărat, grăit-ai frate,

Oricine poate să constate –

Se vinde bine cartea de bucate

Pe poezie, nimeni nu… se bate.

Ciudată ființă, poetul

Cu iluzii, bardul se îmbată

Amețind-o și pe biata fată,

Că, să trăiește bine din cuvinte.

Târziu, ea pricepu… c-o minte.

Vinovată

Îmi pare tare rău, da-ți spun, măi, fată

De am azi diabet, ești vinovată.

Ai pus, atâta zahăr, în sărut

Că eu, naiv… n-am priceput.

Apropo de virginitate

Te-ai dres cu o vodcă mare

Și-apoi, te-ai simțit ca nou.

Ea a fost și n-a fost, mare

Tu ai fost și ești, tot… bou.

Prestațiile unor parlamentari sunt penibile

În forum, parlamentarii,

Chiar și cei ce par de viță,

Gurii nu-i mai pun fruntarii

Că, nu știi, de-s treji, ori criță.

Generalul Lupu, trimis de fostul ministru Dejeu, să stopeze înaintarea minerilor spre București a dat cinstea pe rușine

Lupu trimis de Dejeu

Să facă ordine în turmă,

Fiind al dracului de greu

Dispare-n ceață… fără urmă

Economia subterană și Guvernul

Credeam că, pentru guvernanți e o rană,

Pe care o vor, rapid, cicatrizată.

M-am înșelat.

Economia subterană

E-n beneficiul lor… impozitată.

Taxa Băsescu

„Aici sunt banii dumneavoastră”!

Să-i văd degeaba mă frământ.

Unii îi aruncă pe fereastră

Băsescu îi îngroapă în pământ.

Alianțe politice

Să treacă puntea, se-nfrăți cu dracul,

Dar degeaba. N-o trecu și e-n impas

Recidivist, beleua-și căuta cu acul,

Nu-i de mirare, că-n materie e … AS.

Pe celebrul epigramist și caricaturist Alexandru Clenciu, l-am avut colaborator, la activitățile pentru copii și tineri, de la Casa de Cultură a MAI. Aveam pe atunci 30 ani. Exploatând ingenios numele meu și fruntea lată, mi-a dedicat următoarea epigramă:

Geo, bard cu fruntea lată

Și întinsă cât un iugăr

După cum sărută o fată,

Pot să jur că-i un călugăr

GEO CĂLUGĂRU

Contents